Source: http://www.gazetasv.ro/fara-pasi-gresiti-in-meciul-cu-csm-fagaras/
Timestamp: 2017-10-20 21:46:24+00:00

Document:
Fără paşi greşiţi în meciul cu CSM Făgăraş | GazetaSV.ro
CSU Suceava revine la mijlocul acestei saptamani in fata propriilor suporteri pentru meciul cu CSM Fagaras, programat miercuri, de la ora 18.00, in sala LPS, in cadrul etapei a 4-a din playout-ul pentru ramanerea in Liga Nationala.
Surclasata in runda precedenta pe terenul Stelei, cu scorul de 27-39, trupa antrenata de Adrian Chirut si Iulian Andrei nu-si permite vreun pas gresit in fata gruparii brasovene, pe care de altfel universitarii au invins-o in ambele meciuri din sezonul regulat. “Urmeaza un meci important cu CSM Fagaras. Jucam acasa si trebuie sa luam cele trei puncte. Ar fi momentul sa ne revenim dupa infrangerea cu Steaua”, a declarat principalul Adrian Chirut.
Pe langa CSM Fagaras, formatia suceveana va infrunta in aceasta saptamana si pe CSM Satu Mare, iar obiectivul “alb-albastrilor” pentru aceste doua meciuri este sase puncte. “Venim dupa o infrangere usturatoare la Steaua si vrem sa spalam rusinea in meciul de miercuri. Ne-am pregatit foarte bine in ultimele zile, i-am simtit pe baieti montati sa dea totul pentru victorie. Ne asteapta o saptamana grea, cu doua meciuri, miercuri, cu CSM Fagaras, si sambata, la Satu Mare, de pe urma carora speram sa ne adaugam sase puncte in clasament”, a adaugat secundul Iulian Andrei.
Universitarii nu vor putea miza in cele doua meciuri din aceasta saptamana pe interul Sebastian Polocoser, accidentat la genunchi. CSU Suceava s-a impus in ambele meciuri directe din sezonul regulat, cu 29-22 in sala LPS si cu 28-25 in returul de la Fagaras. In celalalt meci programat miercuri, in etapa a IV-a din play-out, CSM Focsani va primi, pe teren propriu, vizita liderului Steaua Bucuresti. CSM Satu Mare va sta in runda de la mijlocul acestei saptamani.
Chirut si Andrei vor juca la Campionatul National Universitar
Chiar daca au fost indemnati de unii suporteri sa revena pe teren ca jucatori, antrenorii Adrian Chirut si Iulian Andrei au precizat ca nu se pune problema sa mai evolueze in Liga Nationala. “Am plecat la un drum pe care avem de indeplinit un obiectiv ca si antrenori. Nu se pune problema sa revenim pe teren. Avem destui jucatori in lot”, a spus Adi Chirut, retras in 2016.
Iulian Andrei nu a ascuns insa faptul ca exista sanse sa apere poarta echipei locale la Campionatul National Universitar ce va avea loc intre 4 si 7 mai, la Suceava. “E greu sa revenim si sa jucam la valoarea noastra de acum un an. Am avut amandoi accidentari serioase si nu stiu daca ne-am ridica la nivelul de altadata. Vom juca probabil la Campionatul Universitar pentru ca nu toti jucatorii nostri sunt si studenti la USV”, a precizat Iulian Andrei, care a aparat ultima oara poarta gruparii Dunarea Calarasi.
Scrie un comentariu! la "Fără paşi greşiţi în meciul cu CSM Făgăraş"

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM